Kohtuasi C-529/11

Olaitan Ajoke Alarape ja Olukayode Azeez Tijani

versus

Secretary of State for the Home Department

(eelotsusetaotlus, mille on esitanud Upper Tribunal (Immigration and Asylum Chamber) London)

„Isikute vaba liikumine — Määrus (EMÜ) nr 1612/68 — Artikkel 12 — Teises liikmesriigis töötanud liikmesriigi kodaniku lahutatud abikaasa — Vastuvõtvas liikmesriigis õppiv täisealine laps — Kolmanda riigi kodanikust vanema õigus riigis viibida — Direktiiv 2004/38/EÜ — Artiklid 16 – 18 — Liidu kodaniku pereliikmete, kes ei ole liikmesriigi kodanikud, alaline elamisõigus — Seaduslik elamine — Nimetatud artikli 12 alusel riigis elamine”

Kokkuvõte – Euroopa Kohtu otsus (teine koda), 8. mai 2013

Isikute vaba liikumine – Töötajad – Pereliikmete elamisõigus – Töötaja laste õigus liikmesriigi pakutavale haridusele ja sellele vastavale riigis elamise õigusele – Lapse täisealiseks saamine – Mõju puudumine – Liidu kodanikust üksikvanema puhul vanemate lahutamine või töötaja staatuse kaotamine – Mõju puudumine (Nõukogu määrus nr 1612/68, muudetud direktiiviga 2004/38, artikkel 12) Isikute vaba liikumine – Töötajad – Pereliikmete elamisõigus – Täisealiseks saanud ja õppiva lapse vanema õigus jätkuvalt kasutada tuletatud elamisõigust vastuvõtvas liikmesriigis – Vastuvõetavus juhul, kui laps vajab vanema kohalolu ja hoolitsust – Siseriikliku kohtu hinnang (Nõukogu määrus nr 1612/68, muudetud direktiiviga 2004/38, artikkel 12) Isikute vaba liikumine – Töötajad – Pereliikmete elamisõigus – Pereliige, kellel ei ole liikmesriigi kodakondsust – Riigis elamise ajavahemike arvessevõtmine üksnes määruse nr 1612/68 artikli 12 alusel, täitmata direktiivis 2004/38 määratletud kohustustele – Lubamatus (Nõukogu määrus nr 1612/68, artikkel 12; Euroopa Parlamendi ja nõukogu direktiiv 2004/38, artikli 7 lõiked 1 ja 2)

Vt otsuse tekst. (vt punktid 24–27) Vanemal, kelle laps on saanud täisealiseks ja omandab haridust määruse nr 1612/68 töötajate liikumisvabaduse kohta ühenduse piires (muudetud direktiiviga 2004/38/EÜ) artikli 12 alusel, on jätkuvalt sama artikli alusel tuletatud elamisõigus, kui tema kohalolek ja hoolitsus osutuvad sellele lapsele tema õpingute jätkamiseks ja lõpetamiseks vajalikeks; seda peab kontrollima siseriiklik kohus, võttes kogumis arvesse kõiki lahendatava kohtuasja asjaolusid. (vt punktid 28 ja 31 ning resolutsiooni punkt 1) Ajavahemikke, mil liidu kodaniku pereliikmed, kes ei ole liikmesriigi kodanikud, on vastuvõtvas liikmesriigis elanud üksnes määruse nr 1612/68 töötajate liikumisvabaduse kohta ühenduse piires (muudetud direktiiviga 2004/38) artikli 12 alusel ja ilma, et selle direktiivi alusel elamisõiguse saamise tingimused oleksid täidetud, ei või võtta arvesse nendele pereliikmetele alalise elamisõiguse andmiseks selle direktiivi tähenduses. Nimelt, liidu kodaniku pereliikmete, kes ei ole liikmesriigi kodanikud, alalise elamisõiguse omandamine sõltub igal juhul esiteks sellest, kas see kodanik ise vastab selle direktiivi artikli 16 lõikes 1 sätestatud tingimustele, mille kohaselt peab elama vastuvõtvas liikmesriigis seaduslikult ja pidevalt viis järjestikust aastat, ja teiseks, kas nimetatud pereliikmed on vastaval ajavahemikul elanud temaga koos. Esiteks, mis puudutab liidu kodanikule esitatud tingimusi, siis mõistet „seaduslik elamine” tuleb mõista kui selles direktiivis ja eelkõige artikli 7 lõikes 1 sätestatud tingimustele vastavat elamist. Järelikult ei saa elamist, mis on kooskõlas liikmesriigi õigusega, kuid ei vasta selle artikli 7 lõikes 1 nimetatud tingimustele, pidada seaduslikuks elamiseks direktiivi 2004/38 artikli 16 lõike 1 tähenduses. Teiseks, mis puudutab liidu kodaniku pereliikmete, kes ei ole liikmesriigi kodanikud, alalise elamisõiguse omandamist, siis kohustus elada asjaomase ajavahemiku jooksul koos selle liidu kodanikuga vastuvõtvas liikmesriigis eeldab, et sellega kaasneb nendele isikutele kindlasti ka elamisõigus direktiivi 2004/38 artikli 7 lõike 2 alusel kui pereliikmetele, kes on liidu kodanikuga vastuvõtvas liikmesriigis kaasas või ühinevad temaga. Siit järeldub, et selle õiguse saamiseks võib arvesse võtta üksnes nende pereliikmete ajavahemikke, kes vastavad direktiivi 2004/38 artikli 7 lõike 1 punktides a, b või c sätestatud tingimusi täitva liidu kodanikuga vastuvõtvas liikmesriigis kaasas olemise või temaga ühinemise tingimustele. Asjaolu, et liidu kodaniku pereliige, kes ei ole liikmesriigi kodanik, elas liikmesriigis ainult määruse nr 1612/68 artikli 12 alusel, ei saa seega kuidagi mõjutada alalise elamisõiguse saamist direktiivi 2004/38 tähenduses. (vt punktid 34–37, 39, 40 ja 48 ning resolutsiooni punkt 2)

Kohtuasi C-529/11

Olaitan Ajoke Alarape ja Olukayode Azeez Tijani

versus

Secretary of State for the Home Department

(eelotsusetaotlus, mille on esitanud Upper Tribunal (Immigration and Asylum Chamber) London)

„Isikute vaba liikumine — Määrus (EMÜ) nr 1612/68 — Artikkel 12 — Teises liikmesriigis töötanud liikmesriigi kodaniku lahutatud abikaasa — Vastuvõtvas liikmesriigis õppiv täisealine laps — Kolmanda riigi kodanikust vanema õigus riigis viibida — Direktiiv 2004/38/EÜ — Artiklid 16 – 18 — Liidu kodaniku pereliikmete, kes ei ole liikmesriigi kodanikud, alaline elamisõigus — Seaduslik elamine — Nimetatud artikli 12 alusel riigis elamine”

Kokkuvõte – Euroopa Kohtu otsus (teine koda), 8. mai 2013

Isikute vaba liikumine — Töötajad — Pereliikmete elamisõigus — Töötaja laste õigus liikmesriigi pakutavale haridusele ja sellele vastavale riigis elamise õigusele — Lapse täisealiseks saamine — Mõju puudumine — Liidu kodanikust üksikvanema puhul vanemate lahutamine või töötaja staatuse kaotamine — Mõju puudumine (Nõukogu määrus nr 1612/68, muudetud direktiiviga 2004/38, artikkel 12) Isikute vaba liikumine — Töötajad — Pereliikmete elamisõigus — Täisealiseks saanud ja õppiva lapse vanema õigus jätkuvalt kasutada tuletatud elamisõigust vastuvõtvas liikmesriigis — Vastuvõetavus juhul, kui laps vajab vanema kohalolu ja hoolitsust — Siseriikliku kohtu hinnang (Nõukogu määrus nr 1612/68, muudetud direktiiviga 2004/38, artikkel 12) Isikute vaba liikumine — Töötajad — Pereliikmete elamisõigus — Pereliige, kellel ei ole liikmesriigi kodakondsust — Riigis elamise ajavahemike arvessevõtmine üksnes määruse nr 1612/68 artikli 12 alusel, täitmata direktiivis 2004/38 määratletud kohustustele — Lubamatus (Nõukogu määrus nr 1612/68, artikkel 12; Euroopa Parlamendi ja nõukogu direktiiv 2004/38, artikli 7 lõiked 1 ja 2)